CELEX: C2006/212/55
Language: et
Date: 2006-09-02 00:00:00
Title: Kohtuasi T-162/06: 26. juunil 2006 esitatud hagi — Kronoply versus Euroopa Ühenduste Komisjon

2.9.2006   
            
            
               ET
            
            
               Euroopa Liidu Teataja
            
            
               C 212/30
            
         26. juunil 2006 esitatud hagi — Kronoply versus Euroopa Ühenduste Komisjon
   (Kohtuasi T-162/06)
   (2006/C 212/55)
   Kohtumenetluse keel: saksa
   Pooled
   
      Hageja: Kronoply GmbH & Co. KG (Heiligengrabe, Saksamaa), esindajad: advokaadid R. Nierer ja L. Gordalla
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 21. septembri 2005 aasta otsus riigiabi nr C 5/2004 (ex N 609/2003) kohta, millega komisjon tunnistas ühisturuga kokkusobimatuks riigiabi, mida Saksamaa kavatseb anda hagejale;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab komisjoni 21. septembri 2005. aasta otsuse K(2005) 3497 (1), millega komisjon tunnistas investeerimistoetuse, mida Saksamaa kavatseb anda Kronoply GmbH-le seoses mitut valdkonda hõlmava raamprogrammiga, mis käsitleb piirkondliku abi andmist ulatuslikele investeerimisprojektidele, ühisturuga kokkusobimatuks riigiabiks.
   Oma hagi põhjenduseks esitab hageja neli väidet.
   Esiteks viitab ta komisjon ilmselgele veale faktide tuvastamisel. Selle kohta toob ta muu hulgas esile, et kostja ei ole teatanud hagejale toetuste taotlemiseks tähtaega, kuigi sellel on otsustav tähtsus asjaolude hindamisel. Lisaks leiab hageja, et komisjon ei ole arvestanud seda, et siseriiklik haldusmenetlus ei ole veel lõppenud.
   Teiseks põhjendab hageja oma hagi sellega, et vaidlustatud otsus ei ole piisavalt põhjendatud.
   Selles osas märgib hageja, et komisjon on rikkunud EÜ artikli 87 lõike 3 punkte a ja c ning artiklit 88, määrust (EÜ) nr 659/1999 (2) ja piirkondliku riigiabi andmise juhendit (3).
   Lõpuks väidab hageja, et on tehtud ilmselge hindamisviga ning kostja on ületanud oma kaalutlusõiguse piire.
   
      (1)  EÜT 1998, C 107, lk 7.
   
      (2)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, 27.3.1999, lk 1—9; ELT eriväljaanne 08/01, lk 339).
   
      (3)  EÜT 1998, C 74, lk 9; ELT eriväljaanne 08/01, lk 226; muudetud EÜT 2000, C 258, lk 5; ELT eriväljaanne 08/01, lk 377.